Reaganov rodni grad slavi njegov 100. rodjendan
Gradić Dixon obilježava 100 godina rodjenja bivšeg američkog predsjednika, a svog Holandeza, kako su ga zvali.
Premda je svoju popularnost stekao prvo kao glumac u Hollywoodu, kasnije i kao guverner Californije i predsjednik Sjedinjenih Država, stanovnici gradića Dixona, u saveznoj državi Illinois, Ronalda Reagana pamte kao lokalnog heroja koji je spasio živote 77 ljudi dok je tu, kao mladić, radio kao spasilac na plaži. Gertrude Childers, sa 95 godina još uvijek se sjeća kako je gotovo stradala kad joj je bilo samo 15 godina. Jednog toplog dana 1931, godine kupala se u rijeci Rock, nedaleko od grada i nije na vrijeme opazila drugog kupača koji se upravo spuštao niz tobogan: Potonula bi upravo tu da nije bilo jednog spasioca, svi su ga zvali Holandez, koji je odmah izvukao iz vode njeno tijelo: Gertrude je bila sedamdeseta na listi od 77 ljudi koliko ih je, kažu u Dixonu, Holandez spasio tokom svoje spasilačke karijere. Kad je Holandez, u ostatku svijeta poznatiji kao Ronald Reagan, otišao prvo da glumi na filmu, a zatim da vodi državu Californiju, a kasnije i Sjedinjene Države, njegova prva susjeda, Helen Lawton, teško se navikla da ga zove guvernerom ili mu se obrati sa ‘Gospodine Predsjedniče’: Dixon, Illinois -- populacija 16 hiljada -- i dalje je u mnogome mala srednjezapadna komuna u kojoj je Ronald Reagan odrastao. Jedina razlika je u tome što je grad sada poznat u cijelom svijetu. … kaže Jim Burke, gradonačelnik Dixona, istina iz protivničke stranke: Reaganova popularnost je bila od velike koristi gradiću Dixonu, privlačeći turiste iz cijelog svijeta koji su, dodaje gospodin Burke, tragali za onim što je baš ovdje formiralo karakter čovjeka koji će kasnije postati predsjednik Amerike: To se vidi i u skromnom domu u kojem je Reagan proveo veći dio svog djetinjstva. Potpuno renovirana, kuća je sad istorijski spomenik i najpopularnija turistička atrakcija u okolini. , ... kaže Ann Lewis, predsjednica Komisije za obilježavanje stogodišnjice rodjenja Ronalda Reagana. Ove godine, dodaje, očekuje rekordan priliv posjetilaca jer i grad Dixon i cijeli Illinois, slavi 100. rodjendan gospodina Reagana. Proslava je počela uz fanfanre. U istorijskom bioskopu u Dixonu, gdje je mladi Reagan gledao filmove koji su ga inspirisali da započne glumačku karijeru, okupili su se muzičari iz cijele Amerike u čast omiljenom Holandezu: , … kaže profesor muzike David Holsinger, uvjeren da je Dixon bio jedino mjesto koje je odgovaralo za premijeru njegove originalne kompozicije koju je nazvao Reagan iz Illinoisa: Premda se u trenutku proslave pažnja više obraća na ogromne statue i memorijale, organizatori kažu da je proslava zamišljena kao odavanje počasti suštini Reagana kao čovjeka. Čovjeka kojeg će mnogi u Dixonu i dalje pamtiti ne kao zvijezdu velikog ekrana, ili predsjednika Amerike koji je okončao Hladni rat, nego kao plavokosog spasioca koji je spasio živote Gertrude Childers i 76 drugih -- onda dok su ga još svi zvali samo Holandez.